梵網經 (上座部)

梵网经(巴利語：)是《巴利三藏·长部》的第一部经，这部经对于生起正信，了解邪见，具备佛法正确知见，有着非常重要的意义，因此被集结为巴利三藏的第一部经。

在漢傳佛教《大正藏》中對應經典為《長阿含經》第二十一經《梵動經》，和竺法護譯的《梵網六十二見經》。

戒律
第一部分是凡夫以戒称赞佛陀；对戒以及佛陀所反对的外道法有详细的说明。

《長阿含經·梵動經》記載：
小緣威儀戒行：
沙門瞿曇，滅殺、除殺，捨於刀杖，懷慙愧心，慈愍一切。
沙門瞿曇，捨不與取，滅不與取，無有盜心。
沙門瞿曇，捨於婬欲，淨修梵行，一向護戒，不習婬逸，所行清潔。
沙門瞿曇，捨滅妄語，所言至誠，所說真實，不誑世人。
沙門瞿曇，捨滅兩舌，不以此言壞亂於彼，不以彼言壞亂於此，有諍訟者能令和合，已和合者增其歡喜；有所言說，不離和合，誠實入心，所言知時。
沙門瞿曇，捨滅惡口，若有麤言，傷損於人，增彼結恨，長怨憎者，如此麤言，盡皆不為；常以善言，悅可人心，眾所愛樂，聽無厭足，但說此言。
沙門瞿曇，捨滅綺語，知時之語、實語、利語、法語、律語、止非之語，但說是言。
沙門瞿曇，捨離飲酒。
不著香華。
不觀歌舞。
不坐高床。
非時不食。
不執金銀。
不畜妻息、僮僕、婢使。不畜象、馬、猪、羊、鷄、犬及諸鳥獸。不畜象兵、馬兵、車兵、步兵。不畜田宅、種殖五穀。
不以手拳，與人相加。不以斗秤，欺誑於人。亦不販賣券要斷當。亦不取受觝債，橫生無端。亦不陰謀，面背有異。
非時不行。
為身養壽，量腹而食。
其所至處，衣鉢隨身，譬如飛鳥，羽翮身俱。
其他持戒小小因緣：
如餘沙門、婆羅門，受他信施，更求儲積衣服、飲食，無有厭足。沙門瞿曇，無有如此事。
如餘沙門、婆羅門，受他信施，自營生業，種殖樹木，鬼神所依。……
……更作方便，求諸利養，象牙、雜寶，高廣大床，種種文繡，氍氀[毯-炎+荅][毯-炎+登]，綩綖被褥。……
……更作方便，求自莊嚴，酥油摩身，香水洗浴，香末自塗，香澤梳頭，著好華鬘，染目紺色，拭面莊飾，鐶紐澡潔，以鏡自照，著寶革屣，上服純白，戴蓋執拂，幢麾莊飾。……
……專為嬉戱，碁局博奕，八道、十道，至百千道，種種戱法，以自娛樂。……
……但說遮道無益之言，王者、戰鬪、軍馬之事，群僚、大臣、騎乘出入、遊戱園觀、及論臥起、行步、女人之事，衣服、飲食、親里之事，又說入海採寶之事。……
……無數方便，但作邪命，諂諛美辭，現相毀呰，以利求利。……
……但共諍訟，或於園觀，或在浴池，或於堂上，互相是非。言：我知經律，汝無所知。我趣正道，汝趣邪徑。以前著後，以後著前，我能忍，汝不能忍。汝所言說，皆不真正，若有所疑，當來問我，我盡能答。……
……更作方便，求為使命，若為王、王大臣、婆羅門、居士通信使，從此詣彼，從彼至此，持此信授彼，持彼信授此，或自為，或教他為。……
……但習戰陣、鬪諍之事，或習刀杖、弓矢之事，或鬪鷄犬、猪羊、象馬、牛駝諸獸，或鬪男女；或作眾聲、吹聲、鼓聲、歌聲、舞聲，緣幢倒絕，種種伎戱，無不翫習。……
……行遮道法，邪命自活，瞻相男女，吉凶好醜；及相畜生，以求利養。……
……行遮道法，邪命自活，召喚鬼神，或復驅遣，種種[袖-由+厭]禱；無數方道，恐熱於人，能聚能散，能苦能樂，又能為人，安胎出衣，亦能呪人，使作驢馬，亦能使人，聾盲瘖瘂；現諸技術，叉手向日月，作諸苦行，以求利養。……
……行遮道法，邪命自活，或為人呪病，或誦惡呪，或誦善呪；或為醫方、鍼炙、藥石，療治眾病。……
……行遮道法，邪命自活，或呪水火，或為鬼呪，或誦剎利呪，或誦象呪，或支節呪，或安宅符呪，或火燒、鼠囓能為解呪；或誦知死生書，或誦夢書，或相手面，或誦天文書，或誦一切音書。……
……行遮道法，邪命自活，瞻相天時，言雨不雨，穀貴穀賤，多病少病，恐怖安隱；或說地動、彗星、月蝕、日蝕，或言星蝕，或言不蝕；方面所在，皆能記之。……
……行遮道法，邪命自活，或言此國當勝，彼國不如，或言彼國當勝，此國不如；瞻相吉凶，說其盛衰。沙門瞿曇，無如是事。

六十二見
第二部分是批驳六十二种邪见，关于过去约有十八，未来约有四十四，分为我与世界之常住论、常无常论、无因论、世界之边无边论、诡辩论、死后之有想论、无想论、非有想非无想论、断灭论、现在涅槃论等。

註釋及引用

长部
阿含部